Chato (tculk)

Chato tculk

Chato tir merunkaf tculk koe Guanacaste jaka ke Costarika, tigis koe lentefa Guanacaste winka is Arenal tculk vedeyaf gerd, poke Arenal beraf tculk.

 Sidopa 
Chato tculk tir ki ke jelaf bolk do Arenal. Titak vas divroidayana buga dem xakola vas mon 550 m- kerelena gu vizuafa uzdama dambaf vas 19 m- ruldar. Welmotack ke tculk tir vas mon 10 km².

Icde raporopa, inafa tadlexa tir dem andesite burgi. Tano yazidaxo ke tculk dilizeyeso weti 38000 tanda va tazukara va narda ke Fortuna kuksa ontinafa gu 60 m- kevu ronefa eliwa ke tculk nazbayar. Dizvera va disukexa ke bata narda tir tana koyutarulafa sumpara ke gola.

Chato tculk va toloy tculksfelt varoneon tigis is yoltkiraf gu Chatito is Espina dikir.

 Tculkafa tegira 
Meka tculkafa tegira remi boniarugal zo verteyer. Tela bocafa tegira tir weti 3500 ik 3700 tanda voxen tela losavsafa weti mon 38000 tanda.

 Tuwavafa kulaca 
Gola dem Arenal tculk isu Chato tir tano zolonafo koyutarulaxo ke patecta. Valey buguzda, moe Chato isu aname, ketafa aala is baspexo is jontika ujiwa is binka is narda ke Fortuna kuksa tulon tid. Chato tculk koe Arenal tculk vedeyaf gerd zo nendar.

 Ewavak 

 Dere rupec 
  Tculkeem ke Costarika

 Stragela 

 Iyelt ke Chato dene Global Volcanism Program internetxo
 (es) Alvarado Induni, Guillermo (2011). Los volcanes de Costa Rica. Editorial de la Universidad Estatal a Distancia. p. 335. ISBN 9968-31-679-2



Chato (tculk)
Chato (tculk)
Chato (tculk)